b'\n_START_ARTICLE_\nAnton Ko\xc5\xa1enina\n_START_SECTION_\nDelo\n_START_PARAGRAPH_\nRodil se je v predmestju \xc5\xa0kofje Loke, kmalu po rojstvu pa se je njegova dru\xc5\xbeina preselila v Pu\xc5\xa1tal. Bil je dvakrat poro\xc4\x8den in se je ve\xc4\x8dkrat selil po vasi. Bil je tudi me\xc5\xbenar podru\xc5\xbeni\xc4\x8dne cerkve povi\xc5\xa1anja sv. Kri\xc5\xbea._NEWLINE_Skoraj gotovo si je moral pridobiti vsaj osnovno izobrazbo, lahko pa je bil tudi faliran \xc5\xa1tudent. Leta 1830 je prepisal od Pavleta Lipi\xc4\x8da knjigo z naslovom: Bukve v katirih se snajdejo te nar bolshi Erznije sa tega zhloveka, katire so tud poskushene od tega zhasti inu hvale vredniga Dohtarja Parisarske Opotoke iz jmenom Maklaush Lemerij v Paris 1705. sdej pa prepisane od Antona Koshenina v Pushtal v Letv 1830. Rokopis obsega 345 strani v kvartu z registrom. Prvotno so obsegale pet knjig. Pri drugih bukvah je pripomba: Anton Koshenina. Je prepiso od pauleta Lipizha.'